รัฐบาลไทย-ข่าวทำเนียบรัฐบาล-ปลัด มท. เผย"คนมหาดไทยต้องทำงานเชิงรุกด้วยความรวดเร็ว" มีความพร้อมขับเคลื่อนงานในทุกมิติ เพื่อแก้ไขปัญหาในพื้นที่ บำบัดทุกข์ บำรุงสุข ทำให้ประชาชนมีความอุดมสมบูรณ์พูนสุขโดยถ้วนหน้า
วันเสาร์ที่ 9 กันยายน 2566
09/09/2566
ปลัด มท. เผย"คนมหาดไทยต้องทํางานเชิงรุกด้วยความรวดเร็ว" มีความพร้อมขับเคลื่อนงานในทุกมิติ เพื่อแก้ไขปัญหาในพื้นที่ บําบัดทุกข์ บํารุงสุข ทําให้ประชาชนมีความอุดมสมบูรณ์พูนสุขโดยถ้วนหน้า
ปลัดมหาดไทย เผย "คนมหาดไทยต้องทํางานเชิงรุกด้วยความรวดเร็ว" มีความพร้อมขับเคลื่อนงานในทุกมิติ เพื่อแก้ไขปัญหาในพื้นที่ บําบัดทุกข์ บํารุงสุข ทําให้ประชาชนมีความอุดมสมบูรณ์พูนสุขโดยถ้วนหน้า "ทํางานวันนี้ ต้องเสร็จเมื่อวาน"
วันนี้ (9 ก.ย. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยถึงวิธีการทํางานของคนมหาดไทยตามที่นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้กล่าวในโอกาสพบปะข้าราชการเมื่อวันที่ 7 กันยายนที่ผ่านมา ความว่า "...ผมเป็นคนทํางานวันนี้ สั่งงานวันนี้ ต้องเสร็จเมื่อวาน เพราะงั้นก็ขอให้ทุกคนได้มีความมั่นใจ.." เป็นเครื่องเตือนใจให้คนมหาดไทยต้องทํางานด้วยความรวดเร็ว และมีความพร้อมอยู่เสมอ ที่สําคัญต้องทํางานเชิงรุก เข้าใจ เข้าถึง และพัฒนา ถ้า "เข้าใจ เข้าถึง" พี่น้องประชาชนแล้ว ปัญหาต่าง ๆ ตลอดจนความต้องการของพี่น้องประชาชนในทุกเรื่อง ก็จะสามารถพัฒนาและดําเนินการได้ทันที อะไรที่ยังแก้ไขไม่ได้ ก็ต้องมีการสื่อสารสร้างความเข้าใจต่อพี่น้องประชาชน ต่อสาธารณชน สอดคล้องกับหลักปฏิบัติที่คนมหาดไทยได้รับการบ่มเพาะถ่ายทอดจากรุ่นสู่รุ่นมาโดยตลอดว่า “รอบรู้ รวดเร็ว ริ่เริ่ม และเร่งรัด” ดังที่ท่านวิญญู อังคณารักษ์ อดีตปลัดกระทรวงมหาดไทย ได้เคยกล่าวไว้
นายสุทธิพงษ์ จุลเจริญ ปลัดกระทรวงมหาดไทย เน้นย้ําว่า หลายคนอาจตั้งข้อสงสัยว่า "เมื่อวานนี้งานจะเสร็จได้อย่างไร ในเมื่อสั่งวันนี้" แต่ข้าราชการกระทรวงมหาดไทยทุกคนในฐานะข้าราชการประจํา ผู้มีความมุ่งมั่นตั้งใจสอบคัดเลือกเข้ามารับราชการ ด้วยหัวใจที่มุ่งมั่นทํางานเพื่อประชาชนจนกว่าจะเกษียณอายุราชการ ต่างก็รู้อยู่ก่อนแล้วว่าข้าราชการกระทรวงมหาดไทยนั้นมีภาระหน้าที่อันหนักหน่วง นั่นคือ ทุกปัญหาความเดือดร้อนของพี่น้องประชาชน คือ หน้าที่ของคนมหาดไทย งานของทุกกระทรวง ทบวง กรมที่ลงสู่พื้นที่ ก็คืองานของคนมหาดไทย ดังนั้น พวกเราในฐานะข้าราชการประจํา จะต้องมุ่งมั่นทุ่มเททํางานแบบรองเท้าสึกก่อนกางเกงขาด มีใจ มี Passion ในการทํางานโดยไม่ยึดถือเรื่องเวลาเป็นข้อจํากัดของการทํางาน เป็นผู้ใต้บังคับบัญชาที่ดี คือ การคิดริเริ่มสร้างสรรค์นําเสนอสิ่งที่ดีเพื่อให้ผู้บังคับบัญชาได้เห็นชอบตามที่เราได้คิด ได้เสนอ
"นอกจากนี้ คนมหาดไทยโดยเฉพาะอย่างยิ่ง "ผู้ว่าราชการจังหวัด" ผู้บริหารระดับสูง ต้องเป็น "ผู้นําต้องทําก่อน" ต้องรู้ลึก รู้กว้าง ถึงเรื่องที่จะขับเคลื่อน เพื่อนําไปสื่อสารกับนายอําเภอในฐานะผู้นําของพื้นที่และภาคีเครือข่าย ซึ่งมีนัยยะว่า "ผู้นําทํางานต่าง ๆ ลําพังคนเดียวไม่ได้" ต้องมีทีมงานจาก 7 ภาคีเครือข่าย ทั้งภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน ภาคสื่อสารมวลชน ช่วยขับเคลื่อนงาน และที่สําคัญ "ต้องเร่งรัด ติดตามการขับเคลื่อนงาน" เพื่อให้มั่นใจว่าทุกภาคส่วนได้ช่วยกันทําหน้าที่ในการบําบัดทุกข์ บํารุงสุขแบบบูรณาการอย่างยั่งยืนได้อย่างถูกต้องตามหลักการทรงงานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร คือ ร่วมคิด ร่วมพูดคุย ร่วมทํา ร่วมแก้ปัญหา ร่วมรับประโยชน์ ทําให้ประชาชนมีความอุดมสมบูรณ์พูนสุขโดยถ้วนหน้า ซึ่งหากทุกคนสามารถทําได้อย่างนี้แล้ว ก็จะมีคุณสมบัติตามที่นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้กล่าวไว้นั่นเอง" นายสุทธิพงษ์ฯ กล่าวในช่วงท้าย
กองสารนิเทศ สป.มท.
ครั้งที่ 853/2566 วันที่ 9 ก.ย. 2566